**Становище**

За дисертационен труд на тема : „Комплексна методика по футзал за подготовка на жени във висшите училища“ с автор Николай Петров Стайков за придобиване на ОНС „Доктор“ към Департамента по спорт при СУ „Климент Охридски“

Научен ръководител доц.Георги Игнатов,доктор

 Темата по която е работил докторантът на Стайков е актуална и важна за развитието на футбола сред жените,респективно за футзал.През 80-те години на миналия век именно студентки от различни университети поставиха началото на женския футбол на Р.България.От направения литературен обзор се вижда ,че авторът се е запознал с разработки и достижения на различни автори в процеса на спортна подготовка на жени и девойки, които главно представляват класическата форма на футбола 11 на 11 на нормален терен.

 Считаме,че представеният дисертационен труд, направеният експеримент,анализът на резултатите,изводите и препоръките е първа научно-приложна разработка за футбола в зала при жените.

 В структурно отношение дисертационният труд е построен съобразно изискванията,като включва увод,три глави,изводи и препоръки,библиография и приложения.

 Целта е формулирана ясно и точно и е в унисон с работната хипотеза.Посочени са 5 основни задачи.Дисертационният труд е разработен в периода Октомври 2014- Януари 2018 в три етапа. Използвани са 6 научни метода.

 Даваме висока оценка на представената диференцирано по страни на подготовката ( стр.83-96) комплексна методика за подготовка на състезателките по футзал. Тя е своебразна рецепта която решава двете основни задачи ( като съдържание и структура) и има комплексен подход в двата макроцикъла и всестранно използване на тренировъчните средства и игрови форми.

 Глава 3 , анализ на резултатите (стр.97-149) третира показаните резултати в 4 направления.

1. Анализ на проведената разширена анкета
2. Анализ на показателите за психическа подготвеност
3. Анализ на спортно-педагогическите резултати
4. Корелационен анализ на резултатите от тестиранията за физическа,технико-тактическа и психическа подготвеност

Тази основна част от труда е разработена на много добро ниво.Тук проличават професионалните компетенции на Н.Стайков като дългогодишен преподавател и треньор по футзал. Следва да отбележим, че тази част от труда е онагледена много добре с достатъчен брой цветни фигури и таблици,които улесняват визуално възприемането на прирастите в следствие експерименталната работа.

 Използваните математико-статистически методи обективно и прецизно допълват авторовото научно търсене, изследване,обективния анализ и изведените изводи и препоръки.

 Като основни приноси за практиката посочваме както следва:

1.Разработеният дисертационен труд като цел,изследване,експеримент и обективни научни доказателства е първа разработка на български автор във футзал за жени.

2. С висока приложимост за реалната практика е комплексната методика по футзал за спортна подготовка за жени.

3. Добре подбраната тестова батерия дава реална и обективна възможност за контрол и оценка спортно техническите и психически възможности на футболистките.

 Като изискване считаме,че посочените приноси от автора (стр 153) нямат място в дисертационният труд.

 Авторът Н.Стайков е посочил три публикации по темата. Авторефератът е в унисон с представения дисертационен труд и отговаря на изискванията. Нямаме общи публикации.

 **ЗАКЛЮЧЕНИЕ**

На основание на иновациите в експерименталната работа и посочените приноси на труда даваме висока цялостна оценка. Същият има завършен вид и е в следствие на продължителната треньорска работа на докторанта.

 С убеденост предлагаме на Уважаемото научно жури да присъди ОНС „Доктор“ на Николай Петров Стайков в професионално направление 1.3 Педагогика на обучението по…………… „Методика на обучението по физическо възпитание и спорт – футбол“ за нуждите на СУ „Климент Охридски“ .

**26.02.2018г. Подготвил становището:**

**София /Проф.Лъчезар Димитров/**

 **Рък. Катедра „Футбол и тенис“ на НСА Васил Левски**